12. ΝΟΜΟΘΕΤ.ΔΙΑΤΑΓΜΑ υπ’ αριθ. 339 της 11/17 Νοεμ. 1969 (ΦΕΚ Α΄ 233) Περί κυρώσεως της υπ’ αριθ.Δ. 180/2/8.1.1968 αποφάσεως του Υφυπουργού Οικονομικών, περί ατελούς εισαγωγής χημικών λιπασμάτων, γεωργικών φαρμάκων, σπόρων προς σποράν κλπ. και ατελούς εισαγωγής υλικών συσκευασίας χημικών λιπασμάτων κλπ. Άρθρ.1.-1.Κυρούται αφ’ ης ίσχυσεν και έχει ισχύν Νόμου η υπ’ αριθ.Δ. 180/2/8.1.1968 απόφασις του Υφυπουργού Οικονομικών, «περί ατελούς εισαγωγής χημικών λιπασμάτων, γεωργικών φαρμάκων, σπόρων προς σποράν κλπ.». Σύμφωνα με το άρθρ. 35 Νόμ. 1731/1987 (ΦΕΚ Α΄ 161) (Τόμ. 30, σελ. 202,27) οι άνω ατέλειες, εκτός από το Φ.Π.Α. και τον εισαγωγικό δασμό, παρατάθηκαν από τότε που έληξαν μέχρι 31 Δεκ. 1988. 2.Η δια της προηγουμένης παραγράφου κυρουμένη υπ’ αριθ.Δ. 180/8.1.1968 απόφασις, ισχύει μέχρι της 31ης Δεκ. 1969, εξαιρέσει της παρ. 3 του διατακτικού ταύτης, της αφορώσης την παράδοσιν λιπασμάτων, φυτοφαρμάκων κλπ. επί τη παροχή εγγυήσεων, αίτινες αίρονται από της δημοσιεύσεως του παρόντος και παύουσιν εφεξίς παρεχόμεναι. 3.Ωσαύτως παρατείνεται, αφ’ ης έληξε και μέχρι της 31 Δεκ. 1969, η ισχύς των διατάξεων του άρθρ. 10 του Α.Ν. 156/1967 «περί ρυθμίσεως δασμολογικών και φορολογικών τινων θεμάτων κατά την εισαγωγήν εκ του εξωτερικού ενίων ειδών», των αναφερομένων εις την απαλλαγήν εκ του φόρου κύκλου εργασιών των ακαθαρίστων εσόδων των βιομηχανικών και βιοτεχνικών επιχειρήσεων, των προερχομένων εκ της πωλήσεως φωσφορικών λιπασμάτων (απλών, μικτών ή συνθέτων), θειϊκού χαλκού, πρώτων υλών γεωργικών φαρμάκων και θειϊκού οξέος, διατιθεμένου δια την παραγωγήν χημικών λιπασμάτων. Της αυτής απαλλαγής εκ φόρου κύκλου εργασιών τυγχάνουσι και τυχόν εισαχθέντα ή εισαγόμενα εκ της αλλοδαπής, κατά το αυτό χρονικόν διάστημα, είδη της προηγουμένης παραγράφου. (Αντί για τη σελ. 462,05(α) Σελ. 462,05(β) Τεύχος Θ103-Σελ. 131 Ατέλειες υπέρ της γεωργίας 30.Ζ.κ.8-12 Ποσά δασμών, φόρου κύκλου εργασιών κλπ. καταβληθέντα επ’ αμφοτέρων των προηγουμένων περιπτώσεων, δεν αναζητούνται. Άρθρ.2.-1.Κενοί σάκκοι εκ πάσης ύλης ως και παντός είδους και συνθέσεως έτερα έτοιμα υλικά συσκευασίας, εισαγόμενοι αυτοτελώς παρά βιομηχανιών παρασκευής χημικών λιπασμάτων, γεωργικών φαρμάκων και λοιπών, ή της Αγροτικής Τραπέζης ή υπό των εν τω άρθρ. 1 του παρόντος αναφερομένων ετέρων φορέων διακινήσεως και διαθέσεως λιπασμάτων κλπ. και προοριζόμενοι δια την ενσάκκισιν και συσκευασίαν εν γένει των ως είρηται ειδών, απαλλάσσονται της καταβολής δασμών και παντός ετέρου φόρου ή τέλους, εισπραττομένου κατά την εισαγωγήν υπέρ του Δημοσίου ή Τρίτων, εφ’ όσον όμοια δεν παράγονται εν Ελλάδι ή εφ’ όσον η ποιότης των εγχωρίως παραγομένων υστερεί καταφανώς των εκ της αλλοδαπής εισαγομένων. 2.Η υπό των εγχωρίων βιομηχανιών παραγωγής ειδών συσκευασίας διάθεσις ετοίμων σάκκων και λοιπών ως άνω υλικών παραγομένων εκ πρώτων υλών εισαγομένων ατελώς κατά τας προϋποθέσεις της προηγουμένης παραγράφου, προς ενσάκκισιν χημικών λιπασμάτων, γεωργικών φαρμάκων, σπόρων προς σποράν κλπ. εξομοιούται προς την εξαγωγήν των προϊόντων τούτων συσκευασίας εις την αλλοδαπήν και ως τοιαύτη εμπίπτει εις τους ορισμούς του άρθρ. 6 του Νόμ. 4171/1961, ως τούτο μεταγενεστέρως ετροποποιήθη και του Ν.Δ. 226/1969. 3.Δι’ αποφάσεων του Υπουργού των Οικονομικών και Βιομηχανίας δύναται να επιτρέπεται η επί προσωρινή ατελεία και υπό τας προϋποθέσεις της παρ. 1 του παρόντος άρθρου εισαγωγή πρώτων και βοηθητικών υλών, αναγκαίων δια την παρασκευήν σάκκων και λοιπών ειδών συσκευασίας, εφ’ όσον αύται θα εισάγωνται παρά ημεδαπών βιομηχανιών και εφ’ όσον τα δι’ αυτών παραγόμενα έτοιμα προϊόντα συσκευασίας θα διατίθενται δια τους εν τη παρ. 1 του παρόντος άρθρου μνημονευομένους σκοπούς, επιφυλασσομένης και της εφαρμογής των διατάξεων του Ν.Δ. 226/1969. Άρθρ.3.-Η ισχύς του παρόντος άρχεται, εκτός αν άλλως ορίζεται εν αυτώ, από της δημοσιεύσεώς του εις την Εφημερίδα της Κυβερνήσεως. Σελ. 462,06(β) Τεύχος Θ103-Σελ. 132 